***Solopgang*** (originaltittel: *Sunrise: A Song of Two Humans*) er et amerikansk stumfilmdrama fra 1927 regissert av F. W. Murnau.

*Solopgang* ble belønnet med tre Oscar-statuetter ved den 1. Oscar-utdelingen i 1929. I 1989 ble filmen inkludert i Library of Congress sin filmliste National Film Registry for å være en «kulturelt, historisk og estetisk betydningsfull film».

Handling
--------

En kvinne fra byen (Margaret Livingston) tilbringer sommerferiem på landet. Her møter hun en mann (George O'Brien) og hans kone (Janet Gaynor) som bor med sitt lille barn på en gård i nærheten av byen. Kvinnen og mannen starter en affære. Kvinnen vil at mannen skal selge gården og flytte til byen med henne. Mannen spør hva han skal gjøre med kona, og kvinnen foreslår at han drukner henne i innsjøen. 

Konen fatter ikke mistanke, og dagen etter blir hun tatt med på en spontan utflukt. De ror over innsjøen, og konen begynner å ane ugler i mosen. Midt i innsjøen prøver mannen å mote seg opp til å dytte konen over bord, men han klarer det ikke og ror tilbake til land. Konen stikker av, og mannen prøver å følge etter for å fortelle henne hun ikke skal være redd for ham. Konen løper inn i en trolleybuss, men mannen følger etter. Trolleybussen stopper i byen, hvor ekteparet står av. Konen begynner å få tillit til mannen igjen, og sammen tilbringer de en vakker dag sammen i byen. Til slutt tar de trolleybussen hjem igjen.

Da de skal ro tilbake over elven blir det stormvær, og båten kantrer. Mannen våkner opp på en klippe, men kan ikke finne sin kone. Han spør landsbybeboerne om hjelp til å lete etter henne. Kvinnen fra byen ser på fra avstand og er sikker på at den opprinnelige planen har lykkes. Da mannen ser henne blir han opprørt og prøver å kvele henne. Han slipper tak da en stuepike forteller ham at konen er funnet i live. 

Kvinnen fra byen forlater landsbyen, og filmen slutter med at mannen og konen kysser til en ny soloppgang.

Medvirkende
-----------

* George O'Brien som The Man
* Janet Gaynor som The Wife
* Margaret Livingston som The Woman From the City
* Bodil Rosing som The Maid
* J. Farrell MacDonald som The Photographer
* Ralph Sipperly som The Barber
* Jane Winton som The Manicure Girl
* Arthur Housman som The Obtrusive Gentleman
* Eddie Boland som The Obliging Gentleman
* Sally Eilers som Woman in Dance Hall
* Gino Corrado som Manager of Hair Salon
* Thomas Jefferson som The Old Seaman
* Herman Bing som Streetcar Conductor
* Gibson Gowland som Angry Driver

Mottakelse
----------

Mordaunt Hall fra The New York Times roste filmen og kalte den «et mesterverk». *Time* sa at filmen hadde en «tynn historie» og «makter å bli søvndyssende på en lang aften». Det amerikanske filminstituttet (AFI) har kåret *Solopgang* til tidenes 63. beste kjærlighetsfilm fra USA.

### Priser og nominasjoner

**Den 1. Oscar-utdelingen:**

* Beste unike og kunstneriske produksjon (1928/29, **vant**)
* Beste kvinnelige hovedrolle (Janet Gaynor, **vant**)
* Beste kinematografi (Charles Rosher og Karl Struss, **vant**)
* Beste scenografi (Rochus Gliese, nominert)

Referanser
----------

1. ↑  «Complete National Film Registry Listing» **(engelsk)**. Library of Congress.
2. ↑  "The Screen", Mordaunt Hall, *The New York Times*, 24. september 1927.
3. ↑  "New Pictures: Oct. 3, 1927" Arkivert 17. februar 2012 hos Wayback Machine. *Time*, 3. oktober 1927
4. ↑  «AFI'S 100 YEARS...100 PASSIONS». Det amerikanske filminstituttet. Besøkt 20. september 2017.

Eksterne lenker
---------------

* (en) *Solopgang* på Internet Movie Database Rediger på Wikidata

* (sv) *Solopgang* i Svensk Filmdatabas Rediger på Wikidata

* (da) *Solopgang* i Danmark Nationale Filminstitut Rediger på Wikidata

* (en) *Solopgang* på AllMovie Rediger på Wikidata

* (fr) *Solopgang* på Allociné Rediger på Wikidata

* (nl) *Solopgang* på MovieMeter Rediger på Wikidata

* (en) *Solopgang* på Turner Classic Movies Rediger på Wikidata

* (en) *Solopgang* på American Film Institute Rediger på Wikidata

* (en) *Solopgang* på Silent Era Rediger på Wikidata

* (en) *Solopgang* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |